நோக்காக்கால் தான் நோக்கி மெல்ல நகும்= அஃது அறிந்து யான் நோக்காக்கால் தான் என்னை நோக்கித் தன்னுள்ளே மகிழாநிற்கும்.  உரை விளக்கம் மெல்ல: வெளி்ப்படாமல். மகிழ்ச்சியால் புணர்தற் குறிப்பு இனிது விளங்கும். மெல்ல நகும் என்பதற்கு முறுவலிக்கும் என்று உரைப்பாரும் உளர். குறள் 1095 (குறிக்கொண்டு )  (இதுவும் அது.)  குறிக்கொண்டு நோக்காமை யல்லா லொருகண்  () குறிக்கொண்டு நோக்காமை அல்லால் ஒரு கண்  சிறக்கணித்தாள் போல நகும். (05) சிறக்கணித்தாள் போல நகும்.  தொடரமைப்பு: குறிக்கொண்டு நோக்காமை அல்லால், ஒரு கண் சிறக்கணித்தாள் போல நகும்.      இதன்பொருள் குறிக்கொண்டு நோக்காமை அல்லால்= நேரே குறிக்கொண்டு நோக்காத் துணையல்லது;